64. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 86 της 1/10 Απρ. 1998 (ΦΕΚ Α΄78) Αλιεία οστράκων. Έχοντας υπόψη: 1.Τις διατάξεις: α) Των άρθρων 10 και 20 του Ν.Δ. 420/1970 «Αλιευτικός Κώδιξ» (Α727), όπως το άρθρο 10 αντικαταστάθηκε με την παρ. 2 του άρθρου 3 του Ν. 1740/1987 «Αξιοποίηση και προστασία κοραλλιογενών σχηματισμών, ιχθυοτρόφων υδάτων, υδατοκαλλιεργειών και άλλες διατάξεις» (Α7221) και τροποποιήθηκε με την παρ. 1 του άρθρου 9 του Ν. 2040/1992 «Ρύθμιση θεμάτων αρμοδιότητας Υπουργείου Γεωργίας και νομικών προσώπων εποπτείας του και άλλες διατάξεις» (Α770). 13.Ζ.ε.59-64 Περιορισμοί Αλιείας β) Του άρθρου 29Ατου Ν. 1558/1985 «Κυβέρνηση και Κυβερνητικά Όργανα» (Α7137). όπως το άρθρο 29Α προστέθηκε με το άρθρο 27 του Ν. 2081/1992 «Ρύθμιση του θεσμού των Επιμελητηρίων, τροποποίηση διατάξεων του Ν. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (Α7154) και τροποποιήθηκε με το άρθρο 1 του Ν. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» (Α738). 2.Την 114/4.10.1996 απόφαση του Πρωθυπουργού και της Υπουργού Ανάπτυξης «Ανάθεση  αρμοδιοτήτων στους Υφυπουργούς Ανάπτυξης Άννα Διαμαντοπούλου και Μιχάλη Χρυσοχοΐδη» {Β7924). 3.Την 186/1995γνωμοδότηση του Συμβουλίου Αλιείας 4.Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του Κρατικού Προϋπολογισμού. 5.Την 583/1997 γνωμοδότηση του Συμβουλίου της Επικρατείας, με πρόταση του Υπουργού Γεωργίας και του Υφυπουργού Ανάπτυξης, αποφασίζουμε: Άρθρ.1.-1.Για την εφαρμογή του παρόντος Διατάγματος ως όστρακα θεωρούνται τα δίθυρα μαλάκια (BILALVIA) και τα γαστερόποδα (GASTEROPODA). 2.Η αλιεία οστράκων και μόνο αυτών, αποκλειόμενης της αλιείας οποιουδήποτε άλλου υδρόβιου οργανισμού σ' όλη την Επικράτεια, διενεργείται με κωπήλατα και μηχανοκίνητα σκάφη της παράκτιας αλιείας: α)Με το αλιευτικό εργαλείο γνωστό ως «Αργαλειός», σύμφωνα με το υπόδειγμα του Παραρτήματος 1. Ο αργαλειός αποτελείται από μεταλλικό τριγωνικό πλαίσιο μετρούμενης μέγιστης διατομής δύο (2) εκατοστών, μέγιστου μήκους βάσης 1,20 μέτρων. Εάν η βάση φέρει οδόντωση, το μήκος αυτής δεν επιτρέπεται να είναι μεγαλύτερο από τρία (3) εκατοστά και η απόσταση μεταξύ των οδόντων τουλάχιστον 1,5 εκατοστά. Το χρησιμοποιούμενο δίχτυ για τη συλλογή των οστράκων που προσαρμόζεται στον αργαλειό, δεν επιτρέπεται να είναι μεταλλικό, το άνοιγμα του ματιού πρέπει να είναι τουλάχιστον 35 χιλιοστά μετρούμενο κατά πλευρά τετραγώνου και το συνολικό βάρος του αργαλειού μέχρι 12 κιλά. Το συνολικό μήκος του σάκου του αργαλειού δεν πρέπει να ξεπερνά τα 1,50 μέτρα. Ο αργαλειός αλιεύει συρόμενος από κινούμενο σκάφος, με σχοινί που δεν επιτρέπεται να είναι μεταλλικό. Κάθε σκάφος που είναι εφοδιασμένο με σχετική άδεια πρέπει να φέρει και να χρησιμοποιεί μόνο έναν αργαλειό. β)Με το αλιευτικό εργαλείο γνωστό ως «Τσουγκράνα», σύμφωνα με το υπόδειγμα του Παραρτήματος II. Η τσουγκράνα αποτελείται από μεταλλικό στέλεχος (βάση) μήκους 30 εκατοστών και πλάτους 2 εκατοστών. Η βάση του στελέχους φέρει οδόντωση, το μήκος της οποίας δεν επιτρέπεται να είναι μεγαλύτερο από 3 εκατοστά και η απόσταση μεταξύ των οδόντων τουλάχιστον 3 εκατοστά. Δια των δύο άκρων του το στέλεχος, μέσω μεταλλικής ημικυκλικής στεφάνης συνδέεται κάθετα με μακρύ ιστό (κοντάρι) μήκους  μέχρι 5 μέτρα. Το χρησιμοποιούμενο δίχτυ για τη συλλογή των οστράκων που προσαρμόζεται στην τσουγκράνα, δεν επιτρέπεται να είναι μεταλλικό, το άνοιγμα του ματιού πρέπει να είναι τουλάχιστον 35 χιλιοστά μετρούμενο κατά πλευρά τετραγώνου. Η τσουγκράνα αλιεύει όστρακα συρόμενη με τα χέρια, χωρίς τη βοήθεια οποιουδήποτε μηχανικού μέσου. γ)Με υποβρύχια αλιεία και συλλογή από δύτη με τη χρησιμοποίηση μόνιμου συστήματος παροχής αέρα (αεροσυμπιεστής) τοποθετημένου στο σκάφος (καταδυτική μηχανή). Προϋπόθεση για την έκδοση της άδειας αλιείας με καταδυτική μηχανή από τη Λιμενική Αρχή είναι η εγκατάσταση στο σκάφος όλου του προβλεπόμενου από τις διατάξεις του παρόντος καταδυτικού εξοπλισμού. Ο εξοπλισμός αυτός επιθεωρείται κάθε έτος από την αρμόδια Λιμενική Αρχή και συγκεκριμένα μέσα στο τελευταίο τρίμηνο και πρέπει να βρίσκεται μόνιμα εγκαταστημένος στο σκάφος ή και έκτακτα, όταν παρουσιαστεί βλάβη, ατύχημα ή αντικατάσταση του. Στην περίπτωση που εντοπιστεί σκάφος εφοδιασμένο με την ανωτέρω άδεια χωρίς να φέρει τον προβλεπόμενο από την άδεια του εξοπλισμό ή να έχει αλιεύσει οποιοδήποτε άλλο υδρόβιο οργανισμό, όπως επίσης και σε περιόδους απαγόρευσης ανακαλείται αμέσως η άδεια για την υπόψη αλιευτική μέθοδο μέχρι του υπόλοιπου της ισχύος της και δεν επαναχορηγείται πριν την παρέλευση πενταετίας από την ανάκληση της. Η υποβρύχια αλιεία με καταδυτική μηχανή υπόκειται στους ακόλουθους περιορισμούς: αα)Ο χρησιμοποιούμενος από τον δύτη αναπνευστικός σωλήνας παροχής αέρα από το σκάφος πρέπει να έχει συνολικό μήκος μέχρι 70 μέτρα. (Μετά τη σελ. 298,16256(α) Σελ. 298,16257 Τεύχος 1422 Σελ. 13 Περιορισμοί Αλιείας 13.Ζ.ε.64 ββ)Το χρησιμοποιούμενο από το δύτη μέσο ανεύρεσης συλλογής των οστράκων είναι το «χεράκι», το οποίο είναι μικρή τσουγκράνα ή πιρούνα που φέρει τρία δόντια στην ελεύθερη άκρη της, μήκους μέχρι 8 εκατοστά το καθένα και απόσταση μεταξύ τους τουλάχιστον 2 εκατοστά. γγ)Σε κάθε σκάφος πρέπει να επιβαίνουν τρεις (3) δύτες, από τους οποίους ο ένας εκτελεί χρέη επιτηρητή (κολαουζιέρης), και κατά τη διάρκεια της κατάδυσης επικοινωνεί με τους δύτες μέσω τηλεφωνικής συσκευής ή με σχοινί σήμανσης (κολαούζο) ή με άλλο μέσο επικοινωνίας. δδ)Το σκάφος πρέπει να είναι εφοδιασμένο με την προβλεπόμενη άδεια, οι δε δύτες να είναι εφοδιασμένοι με άδεια δύτη Λιμενικής Αρχής. εε)Οι δύτες πρέπει να είναι ασφαλισμένοι για περιπτώσεις θαλασσίων ατυχημάτων και ατυχημάτων εργασίας. στστ)Οι δύτες δεν  επιτρέπεται να καταδύονται σε βάθος μεγαλύτερο από δέκα (10) μέτρα. ζζ)Κατά τη διάρκεια της κατάδυσης το σκάφος πρέπει να φέρει υψωμένο οπτικό σήμα «Ο» (OSCAR) όπως προβλέπεται από το διεθνή κώδικα σημάτων. Η πιθανή ζώνη εργασίας για τον εντοπισμό ή συλλογή οστράκων πρέπει να σημαίνεται από τέσσερις (4} πλωτήρες κίτρινους. ηη)Κατά την κατάδυση ο δύτης πρέπει να φέρει ειδική αυτόνομη συσκευή ασφαλείας μικρής χωρητικότητας (έως 4 λίτρα) και ανεξάρτητο ρυθμιστή για την περίπτωση βλάβης του συστήματος παροχής αέρα από το σκάφος. θθ)Η παροχή αέρα από δύτη γίνεται μέσω αεροθαλάμου που έχει αρκετό όγκο, ώστε σε περίπτωση διακοπής της λειτουργίας του αεροσυμπιεστή να παρέχεται αέρας στους δύτες επί πέντε (5) λεπτά. ιι)Κατά τη διάρκεια των καταδύσεων πρέπει να έχει τοποθετηθεί στο σκάφος κλωβός έλικας, πλην των σκαφών που παραμένουν σταθερά. κκ)Για την πιστοποίηση της υγείας τους (ικανότητα κατάδυσης) οι δύτες υποβάλλονται κάθε έτος ή σε περίπτωση που μεσολαβήσει ατύχημα ή σοβαρή ασθένεια, σε γενική εξέταση από Δημόσιο Κρατικό Νοσοκομείο. Η χορηγούμενη βεβαίωση θεωρείται από την αρμόδια Λιμενική αρχή και φέρεται επί του σκάφους. λλ)Υπεύθυνος για την τήρηση εφαρμογής των ανωτέρω προϋποθέσεων ως και των μέτρων ασφαλείας κατά τη διάρκεια των καταδύσεων, εκτός από τους καταδυόμενους και τον επιτηρητή, είναι και ο κυβερνήτης του σκάφους. Σελ. 298,16258 Τεύχος 1422 Σελ. 14 δ)Για τα αλιευτικά εργαλεία των περιπτώσεων α και β της παρούσας παραγράφου από 1ης Οκτωβρίου κάθε έτους μέχρι 31 Μαΐου του επόμενου έτους. ε)Μόνο κατά τη διάρκεια της ημέρας και ειδικότερα μία (1) ώρα μετά την ανατολή και μία (1} ώρα πριν τη δύση του ηλίου. στ)Σε απόσταση μεγαλύτερη από 50 μέτρα από τα όρια των υδατοκαλλιεργητικών μονάδων και 500 μέτρα ακτινοειδώς από θυννεία και στόμια λιμνοθαλασσών ή δημόσιων ιχθυοτροφείων. ζ)Σε θαλάσσιες περιοχές εκτός των λιμανιών, των όρμων με μόνιμα αγκυροβόλια πλοίων, ως και ναυαγίων, ναρκοπεδίων, στη γραμμή πορείας πλοίων, ενάλιων αρχαίων (αρχαίων ναυαγίων, βυθισμένων πλοίων, αρχαίων λιμενικών εγκαταστάσεων κ.α.), σε ειδικά απαγορευμένες για την αλιεία περιοχές, όπως καθορίζονται από τις εκάστοτε ισχύουσες υγειονομικές διατάξεις. η)Με την τήρηση των διατάξεων του Κ.Ν. 5351/1932 «περί αρχαιοτήτων» (Α' 275) για την άσκηση της οστρακαλιείας στις επιτρεπόμενες θαλάσσιες περιοχές, με την επισήμανση ότι σε περίπτωση που τυχόν εντοπιστούν στο βυθό αρχαία απαγορεύεται η ανέλκυση, μετακίνηση ή φωτογράφισή τους και πρέπει να ειδοποιηθεί αμέσως η πλησιέστερη Εφορεία Αρχαιοτήτων ή η αρμόδια Λιμενική Αρχή. 13.Ζ.ε.64 Περιορισμοί Αλιείας Άρθρ.2.-1.Απαγορεύεται η αλιεία, καθώς και η μεταφορά, διακίνηση και εμπορία των προερχομένων από την αλιεία οστράκων των παρακάτω ειδών, κατά τις ακόλουθες χρονικές περιόδους: α)Venus verrucosa (κυδώνι), από 1ης Αυγούστου μέχρι και της 31ης Οκτωβρίου κάθε έτους. β)Callista chione (γυαλιστερή) από 1ης Απριλίου μέχρι και της 30ης Ιουνίου κάθε έτους. γ)Ostrea edulis (στρείδι}, Modiolus barbatus (χάβαρο), Donax trunculus (τελλίνα ή φασολάκι), Ruditapes decussatus (αχιβάδα),  Aequipecten opercularis (χτένι, καλόχτενο), Flexopecten glaber (λείο ή γυαλιστερό χτένι), από 1ης Απριλίου μέχρι και της 31ης Οκτωβρίου κάθε έτους. δ)Mytilus galloprovincialis (μύδι) από  1ης Αυγούστου κάθε έτους μέχρι 31ης Μαρτίου του επόμενου έτους. 2.Απαγορεύεται η αλιεία καθώς και η μεταφορά, διακίνηση και εμπορία των προερχομένων από την αλιεία οστράκων των παρακάτω ειδών, εφόσον οι διαστάσεις τους είναι μικρότερες από τις καθοριζόμενες για κάθε είδος ως εξής: Δίθυρα Acridae Area node (καλόγνωμη), μήκος μικρότερο από 5 εκατοστά Barbatia barbata (ψευτοκαλόγνωμη) μήκος μικρότερο από 5 εκατ. Cardildae Cerastoderma glaucum (πουρλίδα, κατρουλίδα), μήκος μικρότερο από 4 εκατοστά Donacidae Donax Trunculus (τελλίνα ή φασολάκι) μήκος μικρότερο από 3 εκατοστά Mactridae Spisula subtruncata (αχιβαδάκι, πετσινάκι), μήκος μικρότερο από 2,5 εκατοστά Mytilidae Modiolus barbatus (χάβαρο), μήκος μικρότερο από 5 εκατοστά Ostreidae Ostrea edulis (στρείδι), ύψος μικρότερο από 7 εκατοστά Pectinidae Flexopecten glaber (λείο ή γυαλιστερό χτένι), μήκος μικρότερο από 4,5 εκατοστά Aequipecten opercularis (χτένι, καλόχτενο), μήκος μικρότερο από 5 εκατοστά Psamobildae Gari depressa (έσπερος), μήκος μικρότερο από 4 εκατοστά Veneridae Callista chione (γυαλιστερή), μήκος μικρότερο από 4,5 εκατοστά Chamellea gallina (ψευτοκύδωνο), μήκος μικρότερο από 3,5 εκατοστά Dosinia exoleta (στρογγυλή αχιβάδα), μήκος μικρότερο από 4 εκατοστά Ruditapes decussatus (αχιβάδα), μήκος μικρότερο από 4,5 εκατοστά Venus verrucosa (κυδώνι), μήκος μικρότερο από 4,5 εκατοστά Γαστερόποδα Haliotis tuberculata (αυτί), μήκος μικρότερο από 6 εκατοστά Bolinus brandaris (ακανθωτός στρόμπος), μήκος μικρότερο από 6 εκατοστά Phyllonotus trunculus (στρόμπος), μήκος μικρότερο από 5 εκατοστά Thais haemastoma (πορφύρα), μήκος μικρότερο από 5 εκατοστά. Η μέτρηση των διαστάσεων των οστράκων της παρούσας παραγράφου γίνεται σύμφωνα με τις οδηγίες του Παραρτήματος III. 3.Για το είδος κυδώνι ο περιορισμός των παραγράφων 1 και 2 εκτείνεται και σ' αυτά τα κυδώνια που προέρχονται από μισθωμένους θαλάσσιους χώρους για κυδωνοκαλλιέργειες κατά την περίοδο απαγόρευσης της αλιείας του είδους. 4.Απαγορεύεται η αλιεία καθώς και η μεταφορά, διακίνηση και εμπορία οποιουδήποτε είδους οστράκου που δεν περιλαμβάνεται στα είδη οστράκων των παρ. 1 και 2 του παρόντος άρθρου. Άρθρ.3.-Απαγορεύεται η χρήση κάθε παραλλαγής των αλιευτικών εργαλείων και μεθόδων που αναφέρονται στο παρόν διάταγμα, καθώς και η χρήση άλλων μέσων ή εργαλείων που δεν αναφέρονται στο παρόν. Για κάθε εισαγωγή ή εξαγωγή νωπών ή ζώντων οστρακοειδών που προορίζονται για κατανάλωση από τον άνθρωπο ή εμπλουτισμούς ή οστρακοκαλλιέργειες, απαιτείται η βεβαίωση της οικείας Νομαρχιακής Υπηρεσίας Αλιείας για το νόμιμο της αλιείας, όπως είναι οι χρονικοί περιορισμοί, το μέσο ή το εργαλείο αλιείας, το μέγεθος του αλιεύματος, η ταυτοποίηση - αναγνώριση είδους κ.λ.π. (Μετά τη σελ. 298,16258) Σελ. 298,16259 Τεύχος 1422 Σελ. 15 Περιορισμοί Αλιείας 13.Ζ.ε.64 Άρθρ.4.-Παράλληλα με την εφαρμογή των υγειονομικών διατάξεων του Π.Δ. 412/1994 «Υγειονομικοί όροι που διέπουν την παραγωγή και τη διάθεση στην αγορά ζώντων δίθυρων μαλακίων και αλιευτικών προϊόντων σε συμμόρφωση προς τις οδηγίες 91/492/ΕΟΚ, 91/493/ΕΟΚκαι92/48/ΈΟΚ του Συμβουλίου» (Α' 232} για τη διακίνηση νωπών η ζώντων οστρακοειδών που προέρχονται από αλιεία και οστρακοκαλλιέργεια και προορίζονται για μεταποίηση-τυποποίηση, κατανάλωση από τον άνθρωπο, εμπλουτισμούς, οστρακοκαλλιέργειες, η οικεία Νομαρχιακή Υπηρεσία Αλιείας καθίσταται υπεύθυνη για το νόμιμο της αλιείας και καλλιέργειας, όπως είναι η τήρηση χρονικών και τοπικών περιορισμών, η χρήση μέσου ή εργαλείου αλιείας, το μέγεθος του αλιεύματος, η ταυτοποίηση - αναγνώριση του είδους κ.λπ. Άρθρ.5.-Αν από τα στοιχεία παραγωγής, διακίνησης, εμπορίας των τελευταίων τριών ετών ή και από τα αποτελέσματα ερευνητικών εργασιών προκύπτει η ανάγκη προστασίας ή διατήρησης των φυσικών πληθυσμών ενός ή περισσοτέρων εμπορευσίμων ειδών οστράκων, που αναφέρονται στο παρόν διάταγμα, σε όλη την επικράτεια ή σε επί μέρους γεωγραφικές περιοχές, ο Υπουργός Γεωργίας μπορεί να εκδίδει αποφάσεις, ετήσιας διάρκειας, απαγόρευσης της αλιείας ή να επιβάλλει ανώτατα όρια αλιευόμενης ποσότητας από το ή τα απειλούμενα είδη οστράκων. Σε περίπτωση ανάγκης μπορεί να παραταθούν οι αποφάσεις αυτές για ένα ακόμη έτος. Άρθ.6.-1.(Αντικαθίσταται η περίπτ. α της παρ. 2 άρθρ. 2 Π.Δ. 373/1985, ΦΕΚ Α΄311, ανωτ. αριθ. 42). 2.Aπό τη δημοσίευση του παρόντος Διατάγματος καταργούνται: α)Το Π.Δ. 920/1975 «περί αλιείας οστράκων δια του εργαλείου «ΑΡΓ ΑΛΕΙΟΣ» (Α΄/293), ανωτ. αριθ. 25. β)Το Π.Δ. 468/1983 «Αλιεία και πώληση οστράκων» (Α΄/178), ανωτ. αριθ. 41. γ)Το Π.Δ. 17/1995 «Ρύθμιση αλιείας οστράκων στους κόλπους Καλλονής και Γέρας του Νομού Λέσβου» (Α'/8), ανωτ. αριθ. 58. δ)Κάθε γενική ή ειδική διάταξη Διατάγματος ή υπουργικής απόφασης που είναι αντίθετη με τις διατάξεις του παρόντος. Άρθρ.7.-Προσαρτώνται και αποτελούν αναπόσπαστο μέρος του παρόντος Διατάγματος τα κατωτέρω Παραρτήματα Ι. II και III, το κείμενο των οποίων έχει ως εξής: (Ακολουθούν Παραρτήματα Ι – ΙΙΙ). Σελ. 298,16260 Τεύχος 1422 Σελ. 16 